Foto: KUN.UZ Surxondaryo viloyatida Toshkent davlat pedagogika universitetining Termiz filiali, Termiz davlat universitetining Denov filiali hamda Toshkent tibbiyot akademiyasining Termiz filiallari 2018 yil 1 fevraldan faoliyatini boshlaydi. Bu haqda O‘zbekiston Respublikasi Oliy va o‘rta maxsus ta’lim vazirligi axborot xizmati ma’lum qildi. Eslatib o‘tamiz, avvalroq Surxondaryo viloyatida yangi oliygohlar ishga tushishi xabar berilgandi. Ma’lum qilinishicha, 19 yanvar kuni O‘zbekiston Respublikasi prezidenti Shavkat Mirziyoyevning Surxondaryo viloyatiga qilgan tashrifi mobaynida poytaxtdagi ikkita oliygohning Termiz filiallari tashkil etilishi haqida aytib o‘tilgan.